**Itse ilkimys** (engl. *Despicable Me*) on vuonna 2010 ilmestynyt tietokoneanimoitu 3D-elokuva. Elokuvan on tuottanut Universal Studios ja Illumination Entertainment. Elokuva julkaistiin Yhdysvalloissa 9. heinäkuuta 2010, Suomen ensi-ilta oli 15. lokakuuta 2010. Elokuva menestyi taloudellisesti. Elokuvassa ääninäyttelevät Steve Carell, Jason Segel, Russell Brand, Julie Andrews, Will Arnett, Kristen Wiig, Miranda Cosgrove, Dana Gaier ja Elsie Fisher.

*Itse ilkimys* sai ensiesityksensä Annecyn kansainvälisillä animaatioelokuvafestivaaleilla 9. kesäkuuta 2010, ja Universal Pictures julkaisi sen teattereissa Yhdysvalloissa 9. heinäkuuta 2010. Elokuva sai kriitikoilta myönteisiä arvosteluja, ja se tuotti maailmanlaajuisesti 543,2 miljoonaa dollaria, mistä tuli vuoden 2010 yhdeksänneksi eniten tuottanut elokuva. Se oli ehdolla parhaan animaatioelokuvan palkinnon saajaksi Golden Globe-, Bafta- ja Annie-palkinnoissa. *Itse ilkimys* -elokuvan menestys käynnisti monen miljardin dollarin arvoisen multimediasarjan, johon kuuluvat *Itse ilkimys 2* (2013), *Kätyrit* (2015), *Itse ilkimys 3* (2017), *Kätyrit: Grun tarina* (2022) ja tuleva *Itse ilkimys 4* (2024).

Juoni
-----

Gru on tunnettu superrikollinen, joka asuu rauhallisessa kaupungissa lähiössä ystävänsä Tohtori Nefarion ja pienten keltaisten kätyriensä kanssa. Kun Gru kuulee, että joku on ryöstänyt Gizan Suuren Pyramidin, hän päättää panna paremmaksi ryöstämällä kuun, kutistamalla sen ja sitten pyytämällä lunnaita. Hän saa epäonnekseen kilpailijaksi uuden nuoren superrikollisen Vektorin, joka ryösti pyramidin. Vektori aikoo lyödä Grun laudalta ryöstämällä Kuun itse. Voittaakseen Vektorin Gru adoptoi kolme orpotyttöä hämätäkseen tätä, jotta hän saa ryöstettyä Vektorilta kutistajan, jota tarvitaan Kuun ryöstämiseen. Gru tulee aluksi kehnosti toimeen tyttöjen kanssa, mutta ajan myötä hän alkaa pehmetä tytöille.

Kehitys ja käsikirjoitus
------------------------

*Itse ilkimyksen* kehittämiseksi espanjalainen animaattori Sergio Pablos esitti idean päähenkilöstä, jolla olisi roistomaisia ominaisuuksia. Pablos toi luonnoksensa tuottaja Chris Meledandrille, joka perusti animaatiostudionsa Illumination Entertainmentin lähdettyään 20th Century Fox Animationista alkuvuodesta 2007; käsikirjoittajat Cinco Paul ja Ken Daurio alkoivat muokata käsikirjoitusta. Pian tämän jälkeen Pablos valitsi ohjaajiksi Pierre Coffinin ja Chris Renaudin, animaatioista vastasi pariisilainen Mac Guff -studio. Mac Guffista lähtöisin oleva Coffin palkattiin studion mainoselokuvien ohjauskokemuksensa vuoksi, Renaud puolestaan Blue Sky Studiosin animaatiokokemuksensa vuoksi. Huhtikuussa 2007 Illumination Entertainment ilmoitti aloittavansa ensimmäisen CG-animaatioelokuvansa ja -projektinsa, *Itse ilkimyksen*, kehitystyön.

Marraskuun 25. päivänä 2008 elokuva valmistui. *Kätyreiden* puhuman kielen keksivät elokuvan ohjaajat Pierre Coffin ja Chris Renaud. Kieli on joskus saanut lempinimen "minionese" kätyreiden englanninkielisen nimen pohjalta.

### Animaatio

Coffin, Renaud ja hahmosuunnittelija Eric Guillon olivat vastuussa kätyreiden luomisesta. Niitä ei ollut alkuperäisessä käsikirjoituksessa ennen kuin ne lisättiin *Itse ilkimyksen* tuotannon aikana. Alun perin kätyrit olivat ihmisiä ja robotteja, ennen kuin niiden ulkonäkö muuttui pieniksi keltaisiksi pillerinmuotoisiksi olennoiksi. Renaud kuvaili kätyreiden olevan epätarkkoja ja "ei kovin fiksuja". Hahmot saivat inspiraatiota Jali ja suklaatehdas -elokuvan (1971) *oompa loompista* ja *Tähtien sota* -elokuvasarjan *jawoista*.

### Musiikki

Elokuvan soundtrack *Despicable Me: Original Motion Picture Soundtrack* julkaistiin 6. heinäkuuta 2010. Se sisältää Pharrell Williamsin kirjoittamia ja esittämiä uusia kappaleita. Soundtrackillä esiintyvät myös Destinee & Paris, The Sylvers, Robin Thicke ja Bee Gees.

Markkinointi ja julkaisu
------------------------

Universal Pictures hankki elokuvan markkinointikampanjaa varten 75 miljoonan dollarin arvosta lisenssi- ja mainoskumppaneita. Elokuvan muita markkinointikumppaneita olivat muun muassa Airheads, Church's Chicken, Hungry Jack's, Color Me Mine, American Express, Kodak, IHOP ja Best Buy. Myös elokuvaan perustuva Itse ilkimys -peli julkaistiin eri alustoilla.

*Itse ilkimys* sai ensi-iltansa Annecyn kansainvälisillä animaatioelokuvafestivaaleilla 9. kesäkuuta 2010, minkä jälkeen elokuva sai ensi-iltansa 27. kesäkuuta Nokia-teatterissa Los Angelesissa. Muualla yhdysvalloissa elokuva julkaistiin 9. heinäkuuta.

*Itse ilkimys* julkaistiin DVD:llä, Blu-ray:llä ja Blu-ray 3D:llä 14. joulukuuta 2010. Fyysiset kopiot sisältävät mm. kolme lyhytelokuvaa: *Home Makeover*, *Orientation Day* ja *Banana*.

Vastaanotto
-----------

### Lipputulot

*Itse ilkimys* tuotti Yhdysvalloissa ja Kanadassa 251,6 miljoonaa ja muissa maissa 291,6 miljoonaa dollaria muilla, eli maailmanlaajuisesti yhteensä 543,2 miljoonaa dollaria. Se oli vuoden 2010 yhdeksänneksi tuottoisin elokuva.

Yhdysvalloissa ja Kanadassa *Itse ilkimys* julkaistiin yhdessä Predatorsin kanssa 9. heinäkuuta 2010. Avajaisviikonloppunaan elokuva tuotti 60,1 miljoonaa dollaria 3 476 teatterissa. Toisen viikonlopun tuotot putosivat 42 prosenttia 32,7 miljoonaan dollariin ja sen jälkeen kolmantena viikonloppuna vielä 24,1 miljoonaa dollaria. *Itse ilkimys* poistui elokuvateattereista 20. tammikuuta 2011 mennessä.

### Arvostelut

Rotten Tomatoes -arvostelusivustolla *Itse ilkimys* -elokuvalla on 81 prosentin suosio 202 arvostelun perusteella, ja sen keskiarvo on 6,8/10. Sivuston mukaan: "Itse ilkimys lainaa paljon (ja älykkäästi) Pixarilta ja Looney Tunesilta, ja se on yllättävänkin harkittu, perheystävällinen elokuva, jossa on muutama oma yllätys." Metacritic, joka käyttää painotettua keskiarvoa, antoi *Itse ilkimykselle* pistemäärän 72 pistettä 100:sta 35 kriitikon perusteella, mikä tarkoittaa "yleisesti ottaen suotuisia arvosteluja". CinemaScore-järjestön kyselyn mukaan katsojat antoivat elokuvalle keskimäärin arvosanan "A" asteikolla A+-F. Julkaisustaan lähtien *Itse ilkimystä* on pidetty yhtenä parhaista koskaan tehdyistä animaatioelokuvista.

Ääninäyttelijät
---------------

| Alkuperäinen ääninäyttelijä | Suomenkielinen ääninäyttelijä | Rooli |
| --- | --- | --- |
| Steve Carell | Ville Haapasalo | Gru |
| Jason Segel | Reino Nordin | Vektori |
| Russell Brand | Jarmo Koski | tohtori Nefario |
| Kristen Wiig | Rinna Paatso | neiti Hattie |
| Miranda Cosgrove | Kristiina Brask | Margo |
| Dana Gaier | Tuuli Inkinen | Edith |
| Elsie Fisher | Maria Takaki | Agnes |
| Will Arnett | Pertti Sveholm | herra Perkins |
| Julie Andrews | Leena Uotila | Grun äiti |
| Danny McBride | Juhani Rajalin | Fred |
| Rob Huebel | Antti Pääkkönen | uutistenlukija |

Aiheesta muualla
----------------

* Aleksi Salonen: Itse ilkimys  14.10.2010. Filmgoer.fi.

Lähteet
-------

1. 1 2  Amid Amidi: The Humble Roots Of The Mega-Hit Franchise 'Despicable Me' *Cartoon Brew*.  26.9.2017. Viitattu 26.8.2023. (englanniksi)
2. ↑  C. Edwards: Directors Chris Renaud and Pierre Coffin on Creative Choices and Challenges in "Despicable Me" Films *Cartoon Brew*.  4.1.2014. Viitattu 26.8.2023. (englanniksi)
3. ↑  Mike Fleming Jr: Tim Burton's Next 3D Animated Film? Da Da Da Da, Snap Snap: 'The Addams Family' *Deadline*.  18.3.2010. Viitattu 26.8.2023. (englanniksi)
4. ↑  Paul, Cinco; Daurio, Ken: Despicable Me (pdf) *s3-us-west-2.amazonaws.com*. Viitattu 27.8.2023.
5. ↑  Meet the 'Despicable Me' Directors *Animation World Network*. Viitattu 26.8.2023. (englanniksi)
6. ↑  Michael Fleming: Steve Carell to voice ‘Despicable’ *Variety*.  13.11.2008. Viitattu 26.8.2023. (englanniksi)
7. ↑  Brian D. Renner: Everything You Need to Know About Despicable Me Movie (2010): Aug. 15, 2017 - mentioned in Universal Moves 'Secret Life of Pets 2' Up a Month *Movie Insider*. Viitattu 26.8.2023. (englanniksi)
8. ↑  Despicable Me *EW.com*. Viitattu 26.8.2023. (englanniksi)
9. ↑  Kwintessential: Learning the Language of the Minions in Despicable Me *Kwintessential*.  28.7.2022. Viitattu 26.8.2023. (englanniksi)
10. 1 2  Condé Nast: The Minions Were Almost Robots *Vanity Fair*.  20.2.2018. Viitattu 26.8.2023. (englanniksi)
11. ↑  Minions weren't in original 'Despicable Me' script, but Jawas & Oompa Loompas soon inspired them *SYFY Official Site*.  15.6.2022. Viitattu 26.8.2023. (englanniksi)
12. ↑  Phil Edwards: Minions, explained *Vox*.  10.7.2015. Viitattu 26.8.2023. (englanniksi)
13. ↑  With 'Despicable Me 2,' fans again go bananas over Gru's minions *Los Angeles Times*.  2.7.2013. Viitattu 26.8.2023. (englanniksi)
14. ↑  Interscope Records: DESPICABLE ME: ORIGINAL MOTION PICTURE SOUNDTRACK Album to be Released July 6 on Star Trak/Interscope *www.prnewswire.com*. Viitattu 26.8.2023. (englanniksi)
15. ↑  Marc Graser: ‘Despicable’ minion marketing *Variety*.  2.6.2010. Viitattu 26.8.2023. (englanniksi)
16. ↑  I. G. N. Staff: D3Publisher Announces Despicable Me: The Game *IGN*.  26.4.2010. Viitattu 26.8.2023. (englanniksi)
17. ↑  John Hopewell,Elsa Keslassy, John Hopewell, Elsa Keslassy: ‘Despicable,’ ‘Adventures’ bow at Annecy *Variety*.  3.6.2010. Viitattu 26.8.2023. (englanniksi)
18. ↑  Celebrity Circuit *cbsnews.com*.  Arkistoitu. Viitattu 27.8.2023.
19. ↑  Michael Fleming: Shmuger, Linde stay with Universal *Variety*.  27.1.2009. Viitattu 26.8.2023. (englanniksi)
20. ↑  DVD and Blu-ray Releases for December 14th, 2010 *The Numbers*. Viitattu 26.8.2023.
21. ↑  Peter Sciretta: Despicable Me Mini-Movies: "Banana," "Home Makeover" And "Orientation Day" */Film*.  17.12.2010. Viitattu 26.8.2023. (englanniksi)
22. 1 2  Despicable Me *Box Office Mojo*. Viitattu 26.8.2023.
23. ↑  2010 Worldwide Box Office *Box Office Mojo*. Viitattu 26.8.2023.
24. 1 2 3  Nikki Finke: IT'S GOOD TO BE BAD! 'Despicable Me 3D' Doubles Expectations For $60.1M Weekend; R-Rated 'Predators' On Target With $25.3M; 'Eclipse' Global Cume Now $456M; See How This Hollywood Summer Is Doing Overseas *Deadline*.  11.7.2010. Viitattu 26.8.2023. (englanniksi)
25. ↑  Nikki Finke: 'Inception' Dreams Up $60.4M Opener; 'Sorcerer's Apprentice' Nightmare $17.3M *Deadline*.  18.7.2010. Viitattu 26.8.2023. (englanniksi)
26. ↑  Nikki Finke: Angelina Jolie's 'Salt' Spices Up Weekend; But Chris Nolan's 'Inception' Still Big No. 1 *Deadline*.  25.7.2010. Viitattu 26.8.2023. (englanniksi)
27. ↑  Despicable Me *Box Office Mojo*. Viitattu 26.8.2023.
28. ↑  Domestic Box Office For 2010 *Box Office Mojo*. Viitattu 26.8.2023.
29. ↑  Despicable Me - Rotten Tomatoes *www.rottentomatoes.com*.  9.7.2010. Viitattu 26.8.2023. (englanniksi)
30. ↑   "Despicable Me".
31. ↑  Staff Writer: Our top 50 animated movies *Burlington County Times*. Viitattu 26.8.2023. (englanniksi)
32. ↑  Charles Stockdale: The 100 best animated movies of all time *USA TODAY*. Viitattu 26.8.2023. (englanniksi)
33. ↑  Samuel R. Murrian: We Ranked the 51 Best Animated Movies of All Time *Parade: Entertainment, Recipes, Health, Life, Holidays*.  31.7.2023. Viitattu 26.8.2023. (englanniksi)
34. ↑  Peter Travers: Despicable Me *Rolling Stone*.  7.7.2010. Viitattu 26.8.2023. (englanniksi)